Graffiti-kilpailu: Kuopion satama | Katutaideyhdistys Urbaani ry
Mikko kesäkuu 09, 2015 kategoriassa Tapahtumat tags: cafe satama, Graffiti, kilpailu
Urbaani järjestää yhteistyössä Cafe Sataman kanssa graffitikilpailun, jonka aiheina ovat Kuopio ja Kuopion satama.
Kuopion viinijuhlien ajaksi Cafe Sataman terassin ympärille rakennetaan noin 2 metriä korkea aita, johon laitetaan päälle valkoiset pressut. Nämä terassin puolella aitaa olevat pressut toimivat kilpailun seininä ja koko käytössä oleva seinäpinta jaetaan 3m x 2m ja 2m x 2m -kokoisiin lohkoihin. Cafe Satama tarjoaa kilpailuun perusväreinä n. 40 Montana 94 -maalikannua, joita graffitin tekoon saa käyttää. Paikalle saa tuoda myös omia maalejaan.
Koska tila on rajattu niin kilpailuun on ennakkoilmoittautuminen ja maalaamaan pääsee maksimissaan 7 ensimmäistä ilmoittautunutta. Ilmoita nimesi tai vaihtoehtoisesti nimimerkkisi sähköpostilla osoitteeseen info@urbaani.org. Nimi/nimimerkkitietoja ei jaeta edelleen minnekään vaan näin kerätään vain ilmoittaumisten määrä.
Päivitys 12.6. : Kaikki 7 paikkaa mennyt eli ilmoittautuminen sulkeutunut!
Graffitit maalataan keskiviikkona 24.6.2015 klo 17 alkaen Cafe Sataman terassilla suoraan pressuihin. Maalaukset ovat esillä terassilla koko Viinijuhlien ajan (26.6. – 4.7.) ja tuona aikana Cafe Sataman asiakkaat voivat äänestää omaa suosikkiaan. Cafe Satama tarjoaa palkintoina lahjakortteja ja tuotepaketteja yhteensä 800€ arvosta, sisältäen mm. lahjakortin graffitialan kauppaan.
Graffiti-kilpailu
Aika: 24.6.2015 alkaen klo 17
Paikka: Cafe Satama
Teema: Kuopio ja Kuopion Satama
Ennakkoilmoittautuminen: info@urbaani.org
Palkinnot: lahjakortteja ja tuotepaketteja yhteensä 800€ arvosta